08/07/2019 | Administración LocalMunicipal
Mugardos
Avocación de competencia pola Alcaldía, adxudicación de actuacións musicais durante as festas de verán

A Sra. Alcaldesa-Presidenta do Concello de Mugardos dictou, con data 27 de xuño do actual a resolución que de seguido se transcribe: Tendo en conta que resta menos dun mes para a celebración das festas do verán 2019, e non téndose constituído a nova Xunta de Goberno Local, esta Alcaldía considera urxente adxudicar as contratacións xa iniciadas relacionadas coas mesmas, ao considerar que, de agardar á constitución da nova Xunta de Goberno Local, non habería tempo suficiente para formalizar os mencionados contratos. En tanto, de conformidade co establecido no artigo 10 da Lei 40/2015, do 1 de outubro, de réxime xurídico do sector público, respecto da avocación de asuntos, RESOLVO: PRIMEIRO.- Avocar a competencia (delegada na Xunta de Goberno Local mediante a Resolución de Alcaldía 658/2016 de 16.08.2016, punto cuarto, apartado terceiro) para “As competencias como órgano de contratación respecto dos contratos de obras, de suministro, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluidos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada”, de xeito puntual e única e exclusivamente para adxudicar as contratacións que de seguido se relacionan: - Actuación “Orquesta Claxxon” o día 13 xullo - Actuación grupo musical “La Guardia” o día 16 xullo - Actuación grupo musical “Tributo a Sabina.500 noches” o día 20 xullo SEGUNDO.- En consecuencia, adoptar o seguinte acordo: Tendo en conta os acordos adoptados pola Mesa de Contratación nas xuntanzas realizadas en datas 23.05.2019, 30.05.2019 e 04.06.2019, contendo esta última, a proposta de adxudicación do lote nº 1: “ORQUESTA CLAXXON” a favor de SOTO ESPECTÁCULOS AS PONTES, CIF: B70187034 e dos lotes nº 2 GRUPO MUSICAL “LA GUARDIA” e nº3 “TRIBUTO A SABINA.500 NOCHES” a favor de ZOUMA PRODUCCIONES SL, CIF: B32360208. Téndose dado cumprimento, dentro do prazo establecido, ao requerimento efectuado aos licitadores, unha vez constituída polos mesmos a garantía definitiva por importe do 5% do prezo de adxudicación, excluído o IVE, esto é, 1.120 euros, no caso de Zouma Producciones SL e de 400 euros no caso de Soto Espectáculos As Pontes, presentada a documentación acreditativa dos requisitos exisibles para resultar adxudicatarios, e téndose comprobado a situación de estar ao corrente no cumprimento das súas obrigas tributarias e coa Seguridade Social. Atendido o informe de fiscalización emitido pola intervención municipal en data 26.06.2019, obrante no expediente, e considerada acreditada a solvencia económica tal como se recolle na cláusula 16.2 do Prego de Cláusulas Administrativas Particulares, oa terse acreditado polos licitadores, cos traballos realizados no ano 2018 no Concello de Mugardos, un volumen anual de negocios superior ao valor estimado de cada lote, e tendo en conta a necesidade de contratación do servizo epigrafiado, ACORDO: 1º.- Adxudicar o SERVIZO DE ACTUACIÓNS “ORQUESTA CLAXXON” (LOTE Nº 1), a SOTO ESPECTÁCULOS AS PONTES, CIF: B70187034, no prezo que figura a continuación: a- Prezo: A) Prezo sen I. V. E.: 8.000 €. B) I. V. E.: 1.680 €. C) Total (A + B): 9.680 €. 2º.- Adxudicar o SERVIZO DE ACTUACIÓNS GRUPO MUSICAL “LA GUARDIA” (LOTE Nº 2) E GRUPO MUSICAL “TRIBUTO A SABINA.500 NOCHES” (LOTE Nº 3) a ZOUMA PRODUCCIONES SL, CIF: B32360208, no prezo e condicións que figuran a continuación: LOTE Nº 2: GRUPO MUSICAL “LA GUARDIA” a- Prezo: A) Prezo sen I. V. E.: 11.000 €. B) I. V. E.: 2.310 € C) Total (A + B):13.310 € b- Defusión do concerto, sen custo para o Concello, nas redes sociais propias do grupo. LOTE Nº 3: GRUPO MUSICAL “TRIBUTO A SABINA.500 NOCHES” a- Prezo: A) Prezo sen I. V. E.: 11.400 €. B) I. V. E.: 2.394 € C) Total (A + B):13.794 €. b- Defusión do concerto, sen custo para o Concello, nas redes sociais propias do grupo.3º.- Aprobar o gasto correspondente con cargo á partida 338.22799 do orzamento vixente, prorrogado do 2017.4º.- Notificar o presente acordo aos adxudicatarios e publicalo simultáneamente no perfil do contratante. Asimesmo, deberá publicarse no perfil do contratante a formalización dos contatos cando éstas se produzan.5º.- Que se requira aos adxudicatarios para a formalización dos contrato dentro do prazo de quince (15) días hábiles, a contar do seguinte ao da notificación da presente adxudicación”. TERCEIRO.- Declaración deserto o lote nº4: Grupo musical “Rock and Ríos Band. Tributo a Domiciana Liddell Jagana”, por non terse presentado ningunha oferta durante o prazo concedido ao efecto. CUARTO.- Publicar a resolución no Boletín Oficial da Provincia e dar conta ao Pleno na vindeira sesión que teña lugar. Mugardos, 28 de xuño de 2019 A ALCALDESA Asdo. María del Pilar Díaz Otero.